СПОРАЗУМ

О

ДОСТАВЉАЊУ ПОДАТАКА ЕЛЕКТРОНСКИМ ПУТЕМ

Закључен између:

1. Управе за спречавање прања новца, Београд, Масарикова 2, коју заступа
в.д. директора Жељко Радовановић (у даљем тексту: УПРАВА)

и

2. , кога заступа (у даљем

тексту: (ОБВЕЗНИК)

Члан 1.

У складу са одредбама члана 37. Закона о спречавању прања новца и одредбама члана 10. став 1. тачка 5. Правилника о утврђивању методологије, обавеза и радњи за извршавање послова у складу са Законом о спречавању прања новца, споразумне стране сагласно констатују да ће Обвезник податке из наведеног члана 37. Закона достављати Управи електронским путем, коришћењем ТМИС система.

Члан 2.

На основу овог споразума Обвезник подноси Управи одговарајући захтев за коришћење сертификата за достављање података у складу са чланом 1. овог споразума.

Управа се обавезује да на основу захтева наведеног у претходном ставу овог члана споразума изврши проверу података наведених у табели 1, која представља саставни део споразума.

Члан 3.

Уколико су испуњени услови за одобравање захтева за коришћење сертификата, Управа ће позвати овлашћено лице Обвезника да достави USB smart token.

Управа се обавезује да на USB smart token интегрише одговарајући сертификат и позове овлашћено лице Обвезника да лично преузме наведени сертификат.

Члан 4.

Важење сертификата је пет година од дана одобравања захтева за коришћење сертификата.

Важење сертификата може се продужити, тако што Обвезник подноси захтев за продужење коришћења сертификата, најкасније 15 дана пре истека рока за који је одобрен.

Члан 5.

Овлашћено лице за потписивање споразума, подношење захтева за коришћење сертификата, предају USB smart token-а, преузимање сертификата и приступање ТМИС систему одређује надлежни орган управљања Обвезника, посебном одлуком, коју овлашћено лице предаје Управи приликом потписивања споразума.

Обвезник је овлашћен да уз сагласност Управе, поред овлашћеног лица, одреди и друга лица као кориснике сертификата, који ће имати приступ ТМИС систему, с тим да је дужан да за сваког корисника обезбеди посебан УСБ smart token и да о идентитету корисника обавести Управу у писаној форми.

Члан 6.

Управа се обавезује да:

1. изврши проверу идентитета овлашћеног лица и осталих корисника, као и тачност података наведених у споразуму,
2. одобри или одбије коришћење сертификата,
3. обезбеди да сертификат садржи све потребне информације за приступање ТМИС систему,
4. одобри или одбије захтев за промену статуса сертификата,
5. води тачан, ажуран и безбедним мерама заштићен регистар одобрених сертификата,
6. обезбеди приступ ТМИС систему радним данима од 8.30 до 16.30 часова,
7. води тачан, ажуран и безбедним мерама заштићен регистар опозваних сертификата, који садржи податак о датуму и времену опозива сертификата,
8. пружа стручну помоћ Обвезнику у коришћењу ТМИС система

Члан 7.

Обвезник је дужан да:

1. пружи тачне и потпуне податке о свом идентитету и идентитету овлашћеног лица и осталих корисника, као и осталих података садржаних у сертификату,
2. обавести Управу о промени података о идентитету овлашћеног лица и осталих корисника и осталих података садржаних у сертификату,
3. провери податке садржане у сертификату и обавести Управу о евентуалним грешкама, одмах након преузимања, а пре почетка коришћења сертификата,
4. обезбеди да USB smart token са сертификатом буде доступан искључиво овлашћеном лицу и осталим корисницима који имају приступ ТМИС систему,
5. поднесе захтев за опозив сертификата у случају губитка или оштећења USB smart token-а са сертификатом, одмах након губитка или оштећења,
6. обезбеди потребну рачунарску опрему,
7. изврши обуку овлашћеног лица и осталих корисника који имају приступ ТМИС систему

Члан 8.

Управа не одговара за штету насталу употребом USB smart token-а са сертификатом ако је сертификат употребљен супротно намени, ако је дошло до губитка, оштећења или злоупотребе USB smart token-а са сертификатом или је дошло до престанка функционисања или грешке у функционисању техничких средстава или USB smart token-а са сертификатом, у случају настанка околности на које Управа не може да утиче (нестанак струје, прекид веза, квар рачунара итд).

Члан 9.

Управа задржава право да унесе и угради измене или адаптира постојећи систем и инсталације.

Управа може, у случају неопходних поправки или унапређења система, извршити прекид пријема података електронским путем, о чему ће благовремено обавестити Обвезника, осим у хитним случај евима или када разлози безбедности то не дозвољавају.

Члан 10.

Комунукација Управе и Обвезника у вези са реализацијом овог споразума врши се у писаној форми.

Под писаном формом подразумева се и достављање обавештења путем електронске поште.

Члан 11.

Споразум ступа на снагу даном потписивања.

Споразум је сачињен у 2 (два) истоветна примерка од којих свака страна задржава по 1 (један).

У Београду, \_\_\_\_\_\_\_\_\_\_\_\_\_\_\_\_

У П Р А ВА

О Б В Е З Н ИК